Suid Afrikaanse Nuus Thread - Page 92 - Stormfront
Page 92 of 226 « First < 42 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 142 192 > Last »
07-14-2006, 09:58 AM #911
Hy't so beskaaf gelyk, sê oudmodel oor aanvaller
Kaapstad. - 'n Gewese internasionale model (57) van Pretoria wat verlam is ná 'n mesaanval in Seepunt was aanvanklik nie bang vir die "beskaafde sakeman" voordat hy haar met 'n mes in die rug gesteek het nie.
"Hy het soos 'n beskaafde sakeman gelyk; duursame klere aangehad en met die aksent van 'n Suid-Afrikaanse swart taal gepraat," het die model, net bekend as Deidré, gister haar aanvaller beskryf. "Hy het glad nie soos 'n moordenaar gelyk nie."
Sy wil om veiligheidsredes nie haar van bekend maak nie omdat die verdagte nog op vrye voet is. Volgens haar het sy die man ná die aanval op 'n foto vir die polisie uitgewys.
'n Speurder het 'n boek vol foto's van verdagtes vir my gewys. Ek het dadelik die man (wat glo voorheen van moord aangekla is) herken."
Kapt. Randall Stoffels, 'n polisiewoordvoerder, het aan Beeld gesê "die kantoor kan nie bevestig of enige verdagte(s) geïdentifiseer of uitgewys is deur die klaagster nie".
Sodra 'n identikit uitgereik word, sal die hulp van die media gevra word met die publikasie daarvan, het hy gesê.
Beeld het vroeër berig Deidré is verlede Woensdagaand voor haar kamer in 'n woonkompleks in Seepunt aangeval. Sy is twee keer in die rug gesteek en is van die bors af verlam.
Deidré het gister op haar verjaardag vir die eerste keer geoefen om regop te sit. "Mense bel my landswyd en vanuit Londen om te simpatiseer."
Sy was 'n internasionale model en het vyf jaar gelede afgetree. "Mense wat saam met my in die modebedryf gewerk het, is baie geskok oor dié voorval."
Die man het haar adresboekie wat in haar handsak was, gesteel, maar niks anders nie. Sy het direk ná die aanval geen gevoel in haar bene gehad nie, het sy gesê.
07-14-2006, 10:01 AM #912
R2 miljoen gesteel by Bloemfontein-lughawe
BLOEMFONTEIN. – Agt transitorowers het binne sekondes meer as R2 miljoen uit ’n vliegtuig op die terrein van die Bloemfontein-lughawe gesteel net nadat die Coin Security Group die geld afgelaai het.
Vier rowers het die vlieënier en veiligheidswag wat die geld met ’n Beechcraft Baron na Kimberley moes vervoer met vuurwapens aangehou terwyl die ander die geldsakke vinnig uit die vliegtuig in ’n bakkie gelaai het.
Kapt. Elsa Gerber, polisiewoordvoerder, het gesê kort nadat ’n gepantserde voertuig van Coin Security gisteroggend by die elektriese hek van die nie-geskeduleerde gebied (landkant) van die lughawe uit is nadat vier geldsakke in dié vliegtuig gelaai is, het die rowers in ’n bakkie voor die vliegtuig stilgehou.
Agt gewapende rowers het uitgeklim.
Een gewapende werknemer van Coin Security, mnr. George Matsotso (23) was saam met die vlieënier, mnr. Dewald Grobler (19), in die vliegtuig.
Een verdagte het op die vliegtuig se vlerk aan die vlieënier se kant *gespring, die deur oopgeruk en ’n handwapen teen Grobler se skouer gedruk. Drie ander het Matsotso *agter in die vliegtuig aangehou terwyl die res die geldsakke in die bakkie gelaai het.
Binne sekondes het hul met die buit weggejaag. Die polisie se eenheid teen ernstige geweldsmisdaad soek nou plaaslik na die bakkie.
Geldaflewerings soos dié vind daagliks plaas, het mnr. Johan Scholtz, bestuurder van die lughawe gesê. Die gebied waar die vliegtuig gewag het, is ’n gebied vir private operateurs en gevolglik is sekerheid hier nie die Lughawensmaatskappy van Suid-Afrika se verantwoordelikheid nie.
07-14-2006, 10:06 AM #913
Boer kry interdik teen beampte
’n BEMARKINGSBEAMPTE van Zastron wat glo verskeie onwelvoeglike vingertekens aan ’n boer hier getoon en gedreig het dat dié gaan “crack” en iemand “baie naby” aan hom sal verloor, het hom gister ’n interdik op die hals gehaal.
Die boer, mnr. Marthinus Jacobus Naudé van die plaas Vrederegtersfontein hier, vrees luidens hofstukke in die Vrystaatse hooggeregshof vir die veiligheid van sy gesin, familie en werkers.
Die bemarkingbeampte, mnr. Petrus Jochemus Klopper, woon glo in Van Riebeeckstraat 1, Zastron.
Daar is glo voortdurend vetes tussen Naudé en Klopper se pa, Dickie, wat op die aangrensende plaas woon, blyk uit hofstukke.
Regter A. Kruger het Klopper jr. belet om persoonlik of deur enige tussenganger Naudé, dié se gesin, familie en werkers aan te rand; te dreig; te beledig; te teister; skeltaal teenoor hulle te gebruik; vingertekens aan hulle te toon; of hulle enige ander vorm van leed aan te doen.
Naudé sê in hofstukke daar is voortdurend vetes tussen hom en Klopper sr. Die swak verhouding tussen hulle bring mee dat die “hele familie” van Klopper sr., en sodoende Klopper jr. self, “ ’n negatiewe houding teen my en my familie het”.
Die Kloppers het onlangs ’n voerkraal op hul plaas begin oprig, sê hy.
Naudé meen die voerkraal word “onregmatig” opgerig “omdat daar nog geen impakstudie gedoen is om die invloed daarvan op die omgewing te bepaal nie”.
Naudé sê hy het die departement van omgewingsake versoek om ’n ondersoek hieroor te doen.
Volgens Naudé het hy en sy dogter, Naomi, die middag van 17 Junie van die motorhek op sy plaas na die huis gestap.
Klopper jr. het verby hulle gery “en vir my ’n teken teen sy keel met sy voorvinger gewys tot die effek dat my keel afgesny word”.
“Ek (het) dieselfde teken aan hom teruggewys op die ingewing van die oomblik en hy het toe gestop en uit sy bakkie gespring.”
’n Hewige woordewisseling het tussen hulle oor die voerkraal ontstaan.
Volgens Naudé het Klopper jr. hom toegesnou: “Indien jy my enige skade, hetsy finansieel of andersins, gaan berokken, sal jy iemand baie naby aan jou verloor en dan gaan jy ‘crack’ en sal jy dan buitendien jou plaas voor die einde van die jaar verlaat.”
Klopper jr. het geskree dat hy en sy broer, Coenraad, “reeds gepraat het en sweer voor die Here dat ek iemand naby aan my gaan verloor”.
“Hy het aan my gesê dat ek hom ken, hy kan ’n vark wees,” sê Naudé.
Klopper jr. het “verskeie onwelvoeglike tekens aan my gewys” en gery.
07-15-2006, 04:46 AM #914
‘Oorlog’ gaan petrolprys met 40c laat klim
KAAPSTAD. – Dié week se nuwe rekord-oliepryse kan die petrolprys in Augustus met tot 40c per liter opstoot, het ’n ekonoom gister gesê.
Olie het gister tot meer as $78 (sowat R562) per vat gestyg in reaksie op die Midde-Oosterse politieke onrus, veral Israel se militêre aanval op Libanese teikens. Donderdag het die olieprys reeds verby die $77-vlak gestyg.
Aandelepryse het gister wêreldwyd in reaksie daarop gedaal namate beleggers hul geld na veilige opsies soos goud verskuif.
Mnr. Tony Twine, ekonoom van Econometrix, verwag dat petrol volgende maand met enigiets tussen 33c en 40c verhoog kan word. Hy meen tussen $15 (R108) en $20 (R144)van die huidige olieprys is te wyte aan die onsekerheid oor die Midde-Ooste, waar sowat 40% van die wêreld se olie ontgin word.
Die petrolprys het reeds verlede maand met 25c en diesel met 32c gestyg. In Augustus kan 95-oktaan petrol aan die kus teen R6,89 al begin mik na R7 per liter. Petrol was in Januarie nog op R5,26 per liter, 19% minder as wat dit tans kos. ’n Styging van 40c in die petrolprys beteken dat ’n tenk van 50 liter petrol R20 meer gaan kos om vol te maak.
07-15-2006, 04:47 AM #915
‘SA se naam word nie Mzansi’
JOHANNESBURG. – Die SAUK het nié besluit om Suid-Afrika se naam na Mzansi te verander nie. Die gebruik van dié naam in ’n SAUK*advertensie is slegs ’n verwysing na hoe daar van Suid-Afrika “op straat” gepraat word.
Só het mnr. Kaizer Kganyago, SAUK-woordvoerder, gister gesê ter verduideliking van die gebruik van die woord “Mzansi” in ’n volbladadvertensie in ’n *Engelse dagblad wat SAUK-sport se dekking van die Wêreldbeker-sokkertoernooie in 2010 en 2014 bemark.
Die advertensie lui: “Mzansi gaan in 2010 en 2014 tot stilstand kom om die grootste skouspel, die Fifa-Wêreldbeker-sokkertoernooi, te aanskou. Regstreeks slegs op SAUK.” Kganyago het gesê die SAUK wou met dié advertensie net beklemtoon dat húlle dié byeenkomste gaan uitsaai.
07-15-2006, 04:49 AM #916
Voertuiglisensies ‘peperduur in W-Kaap’
KAAPSTAD. – Die “buitensporige” bedrae wat Wes-Kapenaars vir voertuig*lisensies betaal, word nie noodwendig *gebruik om die provinsie se paaie te herstel of in stand te hou nie.
Mnr. Thabo Tsholetsane, hoof van die nasionale padverkeer-bestuurskorporasie (RTMC), het gister aan Die Burger gesê elke provinsie stel sy eie lisensiegeld vas.
“Dié geld word ook nie noodwendig vir die herstel en instandhouding van provinsies se paaie gebruik nie,” het hy gesê.
Die Burger het in ’n opname onder die land se onderskeie verkeersdepartemente en lisensieafdelings vasgestel swaarvoertuigeienaars en -ondernemings betaal hier bykans twee maal soveel om dié voertuie in die Wes-Kaap te registreer en op die pad te hou.
’n Lisensie vir ’n ligte voertuig wat 500 kg weeg, kos in die Wes-Kaap R252 en ’n swaarvoertuig van 12 000 kg se lisensie kos R16 500 per jaar.
In Gauteng kos lisensies vir voertuie met dieselfde gewig onderskeidelik R144 en R8 500, en in die Oos-Kaap kos dit R156 en R8 950 per jaar.
Verskeie swaarvoertuigeienaars, wat nie hul name genoem wil hê nie, het gister aan Die Burger gesê hulle registreer voertuie nou met “geleende” adresse in ander provinsies om dié buitensporige lisensiegeld vry te spring.
Tsholetsane het verder gesê dit is onwaarskynlik dat lisensiegeld ooit ’n nasionale aangeleentheid sal word. “Dié geld is bloot nie die nasionale regering se verantwoordelikheid nie. ’n Provinsiale minister van vervoer besluit, in oorleg met die provinsie se tesourie, watter bedrae van voertuigeienaars vir lisensies verhaal kan word.”
Volgens hom kry elke provinsie net 20% van die lisensiegeld wat ingevorder word. Die oorblywende 80% moet aan die nasionale regering oorbetaal word.
Volgens Tsholetsane kan die RTMC die onderskeie provinsies dalk in die toekoms raad gee oor die manier waarop elke provinsie sy lisensiegeld vasstel.
“Die korporasie werk ook aan ’n stelsel waarmee ’n provinsie se lisensiegeld met dienslewering aan sy inwoners vergelyk kan word.
“As ’n provinsie se dienslewering nie na wens is nie en nie met die vasgestelde lisensiegeld vergelyk kan word nie, moet voertuigeienaars eenvoudig minder vir lisensies betaal,” het Tsholetsane gesê.
Mnr. Eric Ntabazalila, woorvoerder van die Wes-Kaapse departement van openbare werke en vervoer, het bevestig dié provinsie is die duurste in die land.
“Ek weet ook Wes-Kapenaars registreer nou eerder hul voertuie in ander provinsies om dié geld vry te spring.”
Ntabazalila kon gisteraand nie redes verskaf waarom die Wes-Kaap die duurste is nie.
07-15-2006, 06:26 AM #917
Louis Meitjies Agri Cullinan
Tussen Potgietersrus en Pietersburg is 'n groot kruis wat opgemaak is uit 1 800 kruise
Elkeen van die kruise verteenwoordig 'n boer wat die afgelope tien jaar vermoor is.
Daar is geen name op die kruis nie.
Suid-Afrika en die Wêreld weet nie wie hulle is nie...
Gaan ondersteun asb die webtuiste www.plaasaanvalle.co.za of www.farmattacks.co.za
07-16-2006, 03:17 AM #918
Bankverslag sê misdaad stýg
Rooftogte en inbrake by Suid-Afrika se sleutelsakesektore het van Januarie tot April met meer as 30% toegeneem.
Dit blyk uit 'n geheime verslag van die Suid-Afrikaanse bankwese se risiko-inligtingsentrum (Sabric). 'n Afskrif van Sabric se jongste verslag is in Rapport se besit.
Daaruit blyk dit dat gewapende rooftogte van Januarie tot April vanjaar met 35% toegeneem het. Die maand-tot-maand-toename was 13%. Die meeste rooftogte was by vulstasies en in die kleinhandelbedryf.
Inbrake by sakeondernemings het van Januarie tot April met 30% toegeneem met 'n maand-tot-maand-toename van 5%.
Dié gesaghebbende syfers reken af met die versekering deur die minister van polisie, mnr. Charles Nqakula, dat misdaad aan die afneem is.
Sabric is 'n sambreelliggaam bestaande uit die Raad op Verbruikersgoedere (CGC), die bankwese, die Poskantoor, die Vereniging van die SA Petroleumbedryf (Sapia) en die Casino-vereniging van Suid- Afrika (Casa).
Luidens die verslag is die meeste van die rooftogte (39%) in die brandstofbedryf aangemeld. Kort op dié se hakke was die kleinhandelbedryf, waar 37% van die rooftogte gepleeg is.
Die meeste van die rooftogte - 40% - was in Gauteng en die meeste voorvalle was in Johannesburg en aan die Wes-Rand. Die laagste risiko vir rooftogte was in Soweto en die Vaalrand (Vaaldriehoek). Die meeste rooftogte is op 'n Maandag, 'n Saterdag en 'n Sondag aangemeld.
Die meeste inbrake (45%) is in die kleinhandelsektor aangemeld, gevolg deur die bankwese met 31% van die voorvalle.
Altesame 34% van die inbrake was in Gauteng, waar die hoogste voorkoms van dié misdaad was. Die meeste voorvalle was in Pretoria, Johannesburg en Alberton.
Sabric takseer Gauteng as die provinsie met die grootste risiko vir rooftogte en inbrake, gevolg deur KwaZulu-Natal.
Provinsies met 'n mediumrisiko vir dié twee misdade is die Wes-Kaap, Noordwes, Limpopo en Mpumalanga. Die Oos-Kaap, Vrystaat en Noord-Kaap het 'n lae risiko vir rooftogte en inbrake.
Landwyd het voorvalle van roof in die betrokke bedrywe toegeneem van 63 in Januarie tot 85 in April vanjaar. Sabric verwag dat die maand-tot-maand-styging van Januarie tot April in die res van die jaar sal voortduur. Saterdae, Sondae en Maandae is die dae waarop die meeste inbrake in die handelsektor voorkom. Dinsdag is die dag met die laagste risiko.
Die Sabric-verslag tref onderskeid tussen geslaagde en mislukte rooftogte. Al hoe meer geslaagde rooftogte vind plaas.
07-16-2006, 03:19 AM #919
Idol se kêrel vas ná moord op jong ma
Die Idols-wenner Karin Kortjé se vriend is Vrydagmiddag in hegtenis geneem weens die wreedaardige moord op die eienaar van 'n gastehuis in Durbanville waar hy en Kortjé tuisgegaan het.
Cheslyn Williams, 'n man met 'n misdaadgeskiedens van diefstal en roof teen wie Kortjé self al herhaaldelik gewaarsku is, is in Kleinvlei, Eersterivier, in hegtenis geneem nadat hy na bewering van die toneel gevlug het.
'n Selfoon van die slagoffer en ander gesteelde goedere is na bewering by hom gevind.
Mev. Renate Kellerman (35) van die vierster-gastehuis Le Petit Chateau is volgens die polisie Donderdagnag tussen 23:00 en 01:00 vermoor.
'n Lykskouing sal bepaal of sy ook verkrag is. Haar naakte lyk met verskeie steekwonde en bedek met 'n duvet, is volgens Rapport se inligting gevind op die bed in die kamer waar Kortjé en Williams sou geslaap het.
Kortjé was na verneem word die aand uit.
Mev. Kellerman is die ma van twee kinders, Micaela (7) en Armand (4). Net Armand was saam met haar by die tuis en het in 'n ander vertrek geslaap. Haar man, Wynand, en Micaela was by die egpaar se ander huis.
"Karin en 'n lid van haar bestuurspan (me. Jabu Mlotshwa) het op my vrou se lyk afgekom, waarna hulle Armand gegryp en met hul motor gery het om die polisie te ontbied. Armand het gelukkig niks gesien nie," sê mnr. Kellerman.
"Sy was die wonderlikste mens en werklik 'n ma vir my kinders. Ek gaan al my energie gebruik om na hulle om te sien en hulle by te staan tot eer van hul ma.
"Ek hoop die regering gaan iets aan misdaad doen en selfs kyk na die hersiening van parool, want die verdagte was glo op parool uit," het Kellerman in trane gesê.
Supt. Billy Jones, polisiewoordvoerder, wou net bevestig dat 'n 21-jarige man in hegtenis geneem is.
Nog twee mans van onderskeidelik 40 en 43 word ondervra.
"Karin, haar kêrel en nog 'n vrou was die enigste drie gaste wat daar oorgebly het. Sy het selfs nog Donderdag kos ingepak vir ons. Ons was ook goeie vriende," het 'n jare lange huiswerker van die Kellermans gesê.
Die Kellerman-egpaar en hul twee kinders het die huis onderverdeel en saam met gaste gedeel.
"Sy was altyd bewus van veiligheid met twee groot honde, groot elektriese hekke en paniekknoppies van 'n veiligheidsmaatskappy by die huis. Sy het saans seker gemaak die hek tussen hul le en die gaste is gesluit," het die huiswerker verder verduidelik.
Kortjé se voormalige bestuurder, mnr. Vernon Joorst van die orkes die Elginaires, sê Kortjé se verhouding met Williams was 'n teer punt wat bygedra het tot die beëindiging van sy posisie as haar bestuurder.
"Ek was een van die mense wat haar teen hom gewaarsku het, maar sy wou nie na my luister nie. Sy het vir my gesê sy moet haar eie kop stamp.
"Hy het 'n houvas op haar en sy het gesê sy het diep gevoelens vir hom." Joorst sê Kortjé het al met Williams begin uitgaan voordat sy uitgemaak het met Stanley Witbooi, die pa van haar seuntjie, Cameron (3).
Joorst sê baie mense op Grabouw neem Kortjé kwalik vir haar verhouding met Williams. Joorst het voor haar ma se afsterwe belowe hy sal na haar omsien en het aan Rapport gesê hy sal nou ook "altyd daar wees vir haar".
Williams is in Januarie uit die Drakenstein-gevangenis vrygelaat nadat hy 'n vonnis weens motordiefstal uitgedien het. Sake van diefstal en roof word ook teen hom ondersoek. Witbooi het gister net gesê hy is bekommerd oor die feit dat Williams "in Cameron se lewe is". Williams het die afgelope tyd in Boksburg by Kortjé gebly.
Kortjé se selfoon was gister af. Haar bestuurder, me. Anneke de Ridder, het gesê Kortjé het Vrydagaand weer na haar huis in Boksburg teruggekeer.
07-16-2006, 03:21 AM #920
Eskom werk in hoogste rat aan nuwe projekte
Eskom het na hoogste versnelling oorgeslaan in sy pogings om die dreigende tekort aan elektrisiteit in Suid-Afrika - veral in die Wes-Kaap - af te weer.
Dié elektrisiteitverskaffer het die afgelope week aangekondig hy gaan dadelik met die bouwerk aan twee mega- kragsentrales begin, maar na wat Rapport verneem, is die projekte maar net die ore van die seekoei van wat werklik beplan word.
Mnr. Brian Dames, hoof van Eskom Enterprises, wat die uitbreidingsprogram bestuur, sê talle ander projekte is in 'n gevorderde stadium en van hulle kan vanjaar al deur Eskom se direksie goedgekeur word.
Dit is moontlik dat Suid-Afrika in die afsienbare toekoms elf nuwe kragsentrales in bedryf kan hê. (Lees die berig in Sake-Rapport.)
Daar is veral goeie nuus oor die Wes- Kaap, wat vroeër vanjaar kort-kort in duisternis gehul was. Een van die projekte waarmee reeds begin is, is 'n nuwe kraglyn van Standerton af om die toevoer van elektrisiteit na die Wes-Kaap te verbeter.
Eskom se direksie gaan ook versoek word om die oprigting van nog twee gasturbine-kragsentrales, soos dié wat nou by Atlantis en Mosselbaai gebou word, goed te keur.
Die twee wat nou gebou word, sal aan staande jaar voor die winter klaar wees en die ander twee in 2008.
Die gasturbines is veral geskik om bykomende elektrisiteit in spitstyd te verskaf.
Daar sal ook teen die einde van die jaar duidelikheid wees oor die oprigting van 'n tweede kernkragsentrale in die gebied.
Minstens drie groot steenkoolkragsentrales sal die lig sien, waarvan die eerste by Lephalale in Limpopo reeds goedgekeur is.
Die projekte gaan honderde miljarde rande kos.
Vir die volgende vyf jaar is die beplande besteding reeds van R84 miljard tot R97 miljard verhoog.
Hiervoor sal die verbruiker moet op dok in die vorm van hoër pryse vir elektrisiteit. Eskom meen egter sy elektrisiteit sal selfs ná prysverhogings steeds die goedkoopste ter wêreld wees.
Prysstygings is vir die volgende drie jaar op 1% bo die inflasiekoers vasgepen, maar daarna sal verhogings van 2% tot 3% hoër as inflasie waarskynlik aan die orde van die dag wees.
Die proses om kundigheid te bekom, het ook reeds begin. Eskom beplan om in samewerking met vennote 4 000 vakleerlinge per jaar op te lei en bestaande personeellede word heropgelei.
Pogings word ook aangewend om Suid-Afrikaanse kundiges wat in die buiteland werk terug te lok en die eerste 32 begin eersdaags werk.
Die groot projekte wat beplan word, bied talle geleenthede vir konstruksiemaatskappye en vervaardigers van toerusting.
Mnr. Alec Erwin, minister van openbare ondernemings, sê aansporings word beplan om vervaardigers aan te moedig om die vermoë te ontwikkel om toerusting vir die kragsentrales te produseer.
Dit sal verhinder dat toerusting ingevoer moet word.
Plaaslike vervaardigers sal egter net oorweeg word as hulle nie die proses vertraag nie en hul pryse mededingend is.
Tenders sal ook beoordeel word op grond van die plaaslike inhoud wat kontrakteurs gebruik en hul bydrae om vaardighede te ontwikkel.